
ДО

ОБЩИНСКИ  СЪВЕТ 

БУРГАС

Д О К Л А Д Н А   З А П И С К А

ОТ ДИМИТЪР НИКОЛОВ НИКОЛОВ

КМЕТ НА ОБЩИНА БУРГАС

ОТНОСНО: Придобиване от Община Бургас, чрез дарение, правото на собственост върху недвижим имот - самостоятелен обект в сграда с идентификатор 07079.825.416.1.1 по КККР на кв. Долно Езерово, гр. Бургас с площ от 49,26 кв.м и самостоятелен обект в сграда  с идентификатор 07079.825.60.1.6 с площ от 49,26 кв.м, по КККР на кв. Долно Езерово,        гр. Бургас, собственост на  „ЛУКОЙЛ Нефтохим Бургас“ АД 
 УВАЖАЕМИ ОБЩИНСКИ СЪВЕТНИЦИ,

На основание чл.33, ал.5 от Правилника за организацията и дейността на Общинския съвет и взаимодействието му с общинската администрация на община Бургас и с оглед необходимостта от решаване на остър социален проблем, възникващ от необходимостта за освобождаване на имоти на „ЛУКОЙЛ Нефтохим Бургас“ АД, ползвани от лица в неравностойно положение в изключително затруднено материално състояние, както и дефицита на общински жилища, Ви моля, да включите за разглеждане, в дневния ред на заседание №7 на Общински съвет – Бургас, насрочено за 26.01.2016 г. настоящата докладна записка по следните съображения:


В община Бургас е постъпило писмо № 70-00-5281/1/10.09.15 г. от  Председателя на Управителния съвет на „ЛУКОЙЛ Нефтохим Бургас“ АД, относно дарение в полза на община Бургас на недвижими имоти, представляващи: самостоятелен обект в сграда с идентификатор 07079.825.416.1.1 по КККР на кв. Долно Езерово, гр. Бургас, с площ от 49,26 кв. м, ведно с ид. части от сграда и правото на строеж, находящ се в гр. Бургас, кв. Долно Езерово, „НХК“ №35, бл.2, вх.А, ет.1, ап.1 и  самостоятелен обект в сграда (СОС)    с идентификатор 07079.825.60.1.6  по КККР на кв. Долно Езерово, гр. Бургас, с площ от 49,26 кв.м, ведно с ид. части от сграда и правото на строеж, находящ се  в гр. Бургас, кв.Долно Езерово, „НХК“ №17, бл.1,вх.В, ет.2, ап.2.

Предложението е да бъде извършено дарение на гореописаните имоти в полза на община Бургас с условие за пожизнено ползване от сегашните наематели срещу заплащане на наемна цена.

За цитираните имоти има съставени Акт за държавна собственост         №10955/8099/25.ХІ.1974г. и Акт за държавна собственост                                 № 10964/8108/25.ХІ.1974 година. 
Със Заповеди №РД-11-128/28.06.2004 г. и №РД-11-174/22.06.2012 г. на Областен управител на област Бургас, имотите са отписани от актовите книги за държавна собственост в полза на  „ЛУКОЙЛ Нефтохим Бургас“ АД, ЕИК 812114069, представлявано от Сергей Михайлович Андронов, в качеството на Председател на Управителния съвет, л.к. №646129631, издадена от МВР-Бургас на 17.12.2015г., с постоянен адрес: ул. „Места“ №34, гр. Бургас.

Данъчната оценка на СОС с идентификатор 07079.825.416.1.1 е  9895,60 (девет хиляди осемстотин деветдесет и пет цяло и шестдесет) лв., а на СОС с идентификатор 07079.825.416.1.1 е  9406.80 (девет хиляди четиристотин и шест цяло и осемдесет) лева.

Видно от удостоверения № 4507/24.09.2015 г. и  № 4508/24.09.2015 г., имотите, предмет на дарение,  не са обременени с вещни тежести.

Предвид изложеното, на основание чл.60, ал.1 във връзка с чл.33, ал.5 от Правилника за организацията и дейността на общинския съвет и взаимодействието му с общинската администрация на община Бургас, предлагам Общински съвет – Бургас и на основание чл.21, ал.1, т. 8 от Закона за местното самоуправление и местната администрация, чл. 8, ал. 1, във връзка с чл.34, ал.3 от Закона за общинската собственост и с чл.7 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, предлагам на Общински съвет – Бургас да приеме следното
Р Е Ш Е Н И Е :
1. Дава съгласие Община Бургас да придобие безвъзмездно право на собственост върху недвижими имоти, представляващи самостоятелен обект в сграда с идентификатор 07079.825.416.1.1 по КККР на кв. Долно Езерово,   гр. Бургас, с площ от 49,26 кв.м, ведно с ид. части от сграда и правото на строеж, находящ се в гр. Бургас, кв.Долно Езерово, „НХК“ №35, бл.2, вх.А, ет.1, ап.1 и  самостоятелен обект в сграда с идентификатор 07079.825.60.1.6   по КККР на кв. Долно Езерово, гр. Бургас, с площ от 49,26 кв.м, ведно с ид. части от сграда и правото на строеж, находящ се  в гр. Бургас, кв.Долно Езерово, „НХК“ №17, бл.1,вх.В, ет.2, ап.2.

2. Община Бургас приема дарението при условията на чл.61, ал.2 от Закона за наследството без тежести и възбрани върху имотите.

3. Община Бургас приема дарението при условие - наемателите на имотите, предмет на дарението ще ползват пожизнено същите срещу заплащане на наемна цена.
Приложение:  Писмо № 70-00-5281/1/10.09.15г., скица №15-13908-13.01.2016г. на СГКК – Бургас,  скица №15-13910-13.01.2016г. на СГКК – Бургас, Зап.№РД-11-128/28.06.2004г. и Зап.№РД-11-174/22.06.2012г. на Областен управител на област Бургас, Удостоверение изх.№ ДО000570/14.01.2016г. за данъчна оценка по чл. 264, ал. 1 от ДОПК; Удостоверение изх.№ ДО000571/14.01.2016г. за данъчна оценка по чл. 264, ал. 1 от ДОПК;  Акт за държавна собственост №10955/8099/25.ХІ.1974г.; Акт за държавна собственост № 10964/8108/25.ХІ.1974 г.; Удостоверения № 4507/24.09.2015 г. и  № 4508/24.09.2015 г.
ДИМИТЪР НИКОЛОВ

Кмет на Община Бургас

Директор на Дирекция УОС

Главен юрисконсулт в дирекция УОС

Главен специалист в дирекция УОС

